La Coordinadora d’ONG Solidàries de les comarques gironines i l’Alt Maresme cerca una persona per ocupar la plaça de tècnic/a en incidència política i referent de l’eix de drets socials i migracions, cobrint un permís de maternitat, amb una durada total prevista d’uns 7 o 8 mesos.

Les tasques seran d’incidència política en temes de cooperació al desenvolupament, cultura de pau, drets humans, drets socials, migracions, igualtat de gènere i medi ambient en l'àmbit de les comarques gironines i de Catalunya, amb interlocució directa amb les administracions gironines i catalanes. També durà a terme la tasca de tècnic de referència de l’eix de Drets socials i migracions i suport a la resta de l’equip tècnic de la Coordinadora en les seves tasques.

**Funcions:**

* Dissenyar i implementar processos, estratègies o accions puntuals d’incidència com a Coordinadora
* Assessorar i donar suport a les entitats federades a la Coordinadora en el disseny i implementació de campanyes i accions d’incidència que desenvolupin com a entitat.
* Coordinació i dinamització de l’eix de drets socials i migracions del Secretariat de la Coordinadora i dels grups de treball relacionats amb aquest àmbit i en temes d’incidència política

### Coordinació i dinamització de la campanya pel dret al Padró #demanapadró engegada per la Coordinadora el 2024 i que es preveu s’allargui durant el 2025.

* Elaborar posicionaments polítics de manera proactiva i a petició del Secretariat o l’Assemblea.
* Anàlisi de polítiques públiques, legislació, elaboració de propostes i discurs polític de l’organització.
* Donar suport a les altres àrees de treball de la Coordinadora (comunicació, cooperació, suport a entitats i educació global), segons necessitats.

Pel que fa a la representació i interlocució política:

* Relació i interlocució, juntament amb el Secretariat, amb els actors institucionals del mapa polític de comarques gironines i de Catalunya.
* Representació de la Coordinadora en els espais institucionals on es participa (Consell de cooperació català i el de Girona, Taula d’entitats de suport a les migracions, refugi i antiracismes, etc)
* Participar en xarxes, plataformes i actes sobre les temàtiques que es treballen a la Coordinadora (ex. Xarxa d’entitats pel padró)
* Si s’escau, fer de portaveu de la Coordinadora en mitjans de comunicació

**Requisits:**

* Coneixement de la Coordinadora (objectius i entitats)
* Formació universitària
* Formació en el camp dels drets socials i les migracions
* Experiència de treball en l’àmbit de la incidència política
* Experiència de treball en el sector social o les ONG, en temes de cultura de pau, drets humans, i justícia social o bé coneixements i trajectòria el sector de l’activisme i les ONG
* Coneixement del sector públic i polític de les comarques gironines i de Catalunya
* Capacitat de treballar en xarxa i lideratge de projectes
* Capacitat de representació política
* Capacitat de diàleg, representació i consens en qualsevol sector i àmbit
* Capacitat i experiència de treball en equip, sense supervisió permanent
* Capacitat per parlar en públic
* Bona capacitat de redacció i domini del català i castellà.
* Coneixement d'eines informàtiques bàsiques de l’entorn office i/o de programari lliure.
* Habilitat creativa, resolutiva i d’autoorganització.
* Carnet de conduir B1, vehicle propi i disponibilitat per desplaçar-se

**Condicions de la Plaça:**

* Lloc de treball: presencial a la Seu de la coordinadora d’ONG Solidàries, a Girona
* Jornada completa de 35 h/set. presencials repartides en 5 matins i 2 tardes.
* Horari flexible (assemblees mensuals al vespre i reunions i actes puntuals en tarda o cap de setmana. Hores recuperables)
* Contracte temporal per substitució durant el permís de maternitat
* Retribució: 32.800 € bruts anuals
* Incorporació immediata.

**Es valorarà:**

* Experiència en un lloc de treball similar a la plaça ofertada.
* Vincle i participació amb la Coordinadora d’ONG Solidàries de les comarques gironines i l’Alt Maresme
* Vincle amb els moviments socials de comarques gironines
* Coneixement de perspectiva decolonial i/o feminista

Les persones interessades han d’enviar el seu **CV i una carta de motivació** per a la plaça al correu incidencia@solidaries.org**fins al diumenge 8 de setembre**. El correu electrònic ha de tenir l'assumpte “candidatura”.

Les entrevistes a les persones seleccionades es faran entre el 17 i el 21 de setembre.